Diari Oficial de la Generalitat Valenciana


Sumari del DOGV 5794, del 27-06-2008 (2008/7980)

Informació pública de la consulta relativa al Pla de Participació Pública de l'instrument de paisatge i dels treballs tècnics preliminars del pla parcial del sector 15-SU-R, situat entre la carretera de l'Alcora i el camí del Mercader.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5794

Data del DOGV
:   27-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7980


Data del document
:   30-04-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de la consulta relativa al Pla de Participació Pública de l'instrument de paisatge i dels treballs tècnics preliminars del pla parcial del sector 15-SU-R, situat entre la carretera de l'Alcora i el camí del Mercader.  
 [2008/7980]  
En data 15 d'abril de 2008, l'alcalde va dictar el següent decret:  
«Vist que en data 19 de novembre de 2007, número de registre d'entrada 75355, GUMSA va presentar pla parcial del sector 15-SU-R, situat entre la carretera de l'Alcora i el camí del Mercader acompanyat d'estudi d'integració paisatgística.  
Vist que els objectius del pla parcial són, entre altres, complir les previsions del Pla General d'Ordenació Urbana per al sector 15-SU-R, definir l'ordenació detallada d'aquest, crear noves superfícies dotacionals, regularitzar la situació urbanística de les urbanitzacions existents i aplicar el règim per a àrees semiconsolidades.  
Vist que el Pla de Participació Ciutadana per a elaborar l'estudi d'integració paisatgística que acompanyarà el pla parcial del sector 15-SU-R, s'ha examinat pels serveis tècnics que l'han considerat ajustat a la norma i es pot exposar al públic.  
De conformitat amb l'article 11 de la Llei 4/2004 d'Ordenació del Territori i Protecció del Paisatge, en relació amb la disposició transitòria segona, articles 48 i següents i 13 i següents del Decret 120/2006, del Consell, pel qual s'aprova el Reglament de Paisatge de la Comunitat Valenciana, es desprén que en el cas d'elaboració de plans que prevegen un increment de població resulta necessari elaborar un estudi d'integració paisatgística el qual incorporarà un Pla de Participació Ciutadana, entre les activitats i mètode del qual figuren consultes públiques, per la qual cosa cal dur a terme l'exposició de les línies bàsiques del Pla de Participació Ciutadana i efectuar-ne les corresponents consultes públiques.  
Per tot això, vistos els preceptes mencionats i els informes tècnic i jurídic elaborats amb aquesta finalitat, s'acorda:  
1) Sotmetre a consulta dels ciutadans i exposar al públic la proposta del Pla de Participació Pública per a definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística que acompanyarà el pla parcial del sector 15-SU-R, situat entre la carretera de l'Alcora i el camí del Mercader.  
2) Remetre la documentació tècnica a les administracions sectorials perquè emeten un informe.»  
La qual cosa es fa pública perquè en prengueu coneixement, als efectes que durant el termini de 30 dies des de la publicació d'aquest anunci en el Diari Oficial de la Comunitat Valenciana, qualsevol interessat puga consultar la documentació relativa als treballs tècnics preliminars del pla parcial del sector 15-SU-R i formular-hi les observacions que crega convenients.   
Així mateix, durant el termini anteriorment indicat qualsevol persona interessada podrà manifestar la seua opinió en matèria de paisatge i completar l'enquesta que forma part del pla de participació pública.  
La consulta de la documentació podrà efectuar-se en l'Agència de Desenvolupament Urbanístic en l'avinguda dels Germans Bou, núm. 16-3r en hores d'oficina de 09.00 a 14.00 hores, de dilluns a divendres.  
Així mateix, cal indicar que el Pla de Participació Pública també podrà consultar-se en la pàgina web municipal l'adreça de la qual és http://www.castello.es.  
La presentació d'observacions i la manifestació d'opinions es podran efectuar en el Registre de l'Ajuntament de Castelló de la Plana o a través de la pàgina web.  
Castelló de la Plana, 30 d'abril de 2008.- L'alcalde: Alberto Fabra Part.